b'\n_START_ARTICLE_\nDavid Cameron\n_START_SECTION_\nBiografija\n_START_PARAGRAPH_\n\xc4\xae Kameron\xc4\x85 buvo \xc5\xbei\xc5\xabrima kaip \xc4\xaf jaun\xc4\x85 bei nuosaiki\xc5\xb3 pa\xc5\xbei\xc5\xabr\xc5\xb3 politik\xc4\x85, kuriam palankum\xc4\x85 jau\xc4\x8dia jaunesni rink\xc4\x97jai. 2005 metais Deividas Kameronas buvo i\xc5\xa1rinktas naujuoju Jungtin\xc4\x97s Karalyst\xc4\x97s Konservatori\xc5\xb3 partijos lyderiu. Jo vadovavimo partijai prad\xc5\xbeioje konservatoriai pirm\xc4\x85 kart\xc4\x85 per de\xc5\xa1imt met\xc5\xb3 nuomoni\xc5\xb3 apklausose aplenk\xc4\x97 tuomet Tonio Bleiro vadovaujam\xc4\x85 Leiborist\xc5\xb3 partij\xc4\x85. Nepaisant to, kad partijos populiarumas \xc5\xa1iek tiek nukrito po to, kai Gordonas Braunas tapo premjeru, ta\xc4\x8diau Kamerono vadovaujami konservatoriai nuolat lenk\xc4\x97 leiboristus nuomoni\xc5\xb3 apklausose._NEWLINE_Eiliniuose Jungtin\xc4\x97s Karalyst\xc4\x97s parlamento rinkimuose, kurie vyko 2010 met\xc5\xb3 gegu\xc5\xbe\xc4\x97s 6 dien\xc4\x85, konservatori\xc5\xb3 partija gavo daugum\xc4\x85 parlamento viet\xc5\xb3, ta\xc4\x8diau nei viena partija neu\xc5\xbesitikrino daugumos, reikalingos vyriausybei sudaryti. Braunas atsistatydino, o gegu\xc5\xbe\xc4\x97s 11 dien\xc4\x85 Kameronas buvo paskirtas premjeru, jam buvo pavesta sudaryti koalicin\xc4\x99 vyriausyb\xc4\x99 su Liberal\xc5\xb3 Demokrat\xc5\xb3 partija. Savo paskyrimo dien\xc4\x85 Kameronas, b\xc5\xabdamas 43 met\xc5\xb3 bei 214 dien\xc5\xb3 am\xc5\xbeiaus, tapo jauniausiu Did\xc5\xbeiosios Britanijos ministru pirmininku per 198 metus.'